खंडवा। सिविल लाइंस में गुरुवार को सोने की चेन गायब होने के मामले में पुलिस कुछ खास नहीं कर पाई है। घटना को हुए एक सप्ताह हो रहा है। परअब तक पुलिस को कोई ठोस सुराग नहीं मिला है। इधर पुलिस ने चेन चोरी की शिकार बुजुर्ग महिला गीता पांडेय से कोई मदद नहीं ली है। जबकि पुलिस चाहती तो इस महिला की मदद से उन संदिग्ध सांवली महिलाओं का स्कैच बनवा सकती थी। यही हालत मोतीनगर थाने के तहत मंगलगिरी इलाके में हुई चेन चोरी की है। पीड़ित महिला स्नेहप्रभा जैन से भी कोई जानकारी नहीं ली गई।
क्या जानकारी लें, पीड़िताएं हुलिया ढंग से देख ही नहीं पाई
Ãचेन गायब होने के मामले में हमारी जांच तेजी से चल रही है। जहां तक स्कैच बनवाने की बात है तो इन पीड़िताओं में से एक को तो ये भी ध्यान नहीं। उसके साथ चेन निकलने की घटना वास्तविक रूप से कहां हुई। उन्हें तो इन महिलाओं का हुलिया व चाल-ढाल भी ठीक तरह से याद नहीं है। सिविल लाइंस के मामले में जरूर हम स्कैच बनवा सकते हैं। इस बारे में संबंधित जांच अधिकारी से जानकारी ली जाएगी। - गौतम सोलंकी, सीएसपी, सागर
शहर की सीमाओं पर चौकसी बढ़ाई
पुलिस ने चेन खींचने या चोरी करने वाले गिरोह को ढूंढने के नाम पर केवल इतना किया है कि कुछ पुराने चेन स्नेचर से पूछताछ की है। उनकी गतिविधियों पर नजर रखी है। ज्यादा हुआ तो शहर के सुनसान चौराहों व सीमा पर चौकसी बढ़ा दी। पुलिस सूत्रों की मानें तो इससे कुछ खास फायदा नहीं हुआ। दो-एक सुराग मिले हैं। लेकिन पुलिस इन्हें खुद पुख्ता नहीं मान नहीं मान रही। इधर चेन गायब होने के कारण दोनों महिलाएं गीता पांडे व स्नेहप्रभा जैन तनाव में हैं। इनमें से एक महिला के परिजन का तो यहां तक कहना था कि रिपोर्ट करना एक औपचारिकता थी। सो कर ली। अब जाने पुलिस कब आरोपियों को पकड़ती है।
hin_Deva hin_Deva hin_Deva hin_Deva hin_Deva